Foto’s: Geldwa brand toe rowers toeslaanDie rowers het in drie voertuie op die geldwa toegeslaan. (Foto: Yusuf Abramjee/Twitter) ŉ Bende transitorowers is steeds op vrye voet nadat hulle Vrydagmiddag omstreeks 17:30 op ŉ geldwa tussen Diepsloot en Krugersdorp in Gauteng toegeslaan het. Kol. Brenda Muridili, polisiewoordvoerder, het gesê ŉ bende aanvallers in drie voertuie het op die N14 op die geldwa losgebrand en die bestuurder en twee bemanningslede beveel om stil te hou, uit te klim en op die grond te lê. “Hulle het wegbeweeg van die voertuig en die verdagtes het daarna springstof gebruik om toegang tot die voertuig te kry. Geen beserings is aangemeld nie. (Foto: Leonie Bezuidenhout/Maroela Media) “Hulle het die kontant gegryp en van die toneel gevlug,” het sy gesê. Geen beserings is aangemeld nie. Die polisie het ŉ beroep op enigiemand met inligting oor die voorval gedoen om die polisie se Stop Misdaadnommer by 08600 10111 te bel. Video as received pic.twitter.com/C4bIRciGpp — Yusuf Abramjee (@Abramjee) December 4, 2020 (Foto: Yusuf Abramjee/Twitter)